কিশোরীকে ‘ধর্ষণ’! নারী নিরাপত্তা নিয়ে প্রশ্ন ওড়িশায়

ওয়েব ডেস্ক : ওড়িশায় (Odisha) ধর্ষণের (Rape) শিকার হলেন এক কিশোরী। নির্যাতনের পর নির্যাতিতাকে রাস্তায় ফেলে দিয়ে পালাল দুষ্কৃতীরা। আশঙ্কাজনক অবস্থায় ওই কিশোরীকে ভর্তি করা হয়েছে হাসপাতালে। ইতিমধ্যে গোটা ঘটনার তদন্ত শুরু করেছে পুলিশ।

জানা যাচ্ছে, শুক্রবার রাতে রাস্তার ধারে পড়েছিল ওই কিশোরী। তাঁকে ওই অবস্থায় দেখে স্থানীয় অটোচালকরা কিশোরীকে উদ্ধার করে ভুবনেশ্বর ক্যাপিটাল হাসপাতালে নিয়ে যান। আশঙ্কাজনক হওয়ার কারণে ওই কিশোরীকে সঙ্গে সঙ্গে ভর্তি নেওয়া হয় হাসপাতালে। চিকিৎসকরা জানিয়েছেন, এখন কথা বলার অবস্থায় নেই ওই তরুণী।

তবে বেশ কয়েকটি সংবাদমাধ্যম দাবি করেছে, নির্যাতনের (Rape) পর একাই হাসপাতালে এসেছে ওই তরুণী। তাকে খাওয়ানো হয়েছে গর্ভনিধরোক পিলও। সেই কারণে এই ঘটনা নিয়ে ধোঁয়াশা থেকে গিয়েছে। অন্যদিকে নির্যাতিতা কোথাকার বাসিন্দা? সে নিয়ে তেমন কিছু জানা যায়নি। সূত্রের খবর, তরুণীর কাছ থেকে কোনও মোবাইল ফোন বা পরিচয়পত্র পাননি তদন্তকারীরা। ইতিমধ্যে গোটা ঘটনার তদন্ত শুরু করেছে পুলিশ।

আরও খবর : রাজধানীতে সাংসদদের অ্যাপার্টমেন্টে ভয়াবহ অগ্নিকাণ্ড!

এই ঘটনায় পকসো আইন ও মেডিকো লিগ্যাল মামলা দায়ের করেছে পুলিশ (Police)। তার পরে শুরু হয়েছে তদন্ত। এ নিয়ে এক পুলিশ আধিকারিক জানিয়েছেন, রাস্তার ধার থেকে গুরুতর অবস্থায় উদ্ধার করা হয় ওই তরুণীকে। ঘটনায় মামলা দায়ের করে তদন্ত শুরু হয়েছে। তবে নির্যাতিতার তরফে কোনও মামলা দায়ের করা হয়নি বলেও জানিয়েছেন তিনি।

প্রসঙ্গত, কিছুদিন আগে দুর্গাপুরে এক তরণীকে গণধর্ষণের অভিযোগ উঠেছিল। কিন্তু, তদন্তে যে সব বিষয় উঠে এসেছে তাতে অনেকের চোখ কপালে উঠেছে। প্রশ্ন উঠেছে, বন্ধুর সঙ্গে নিজের কেচ্ছা ধামাচাপা দিতেই এই গণধর্ষণের অভিযোগ করা হয়েছে। সম্প্রতি ওড়িশার মুখ্যমন্ত্রী মোহনচরণ মাঝি এই ঘটনায় দোষীদের শাস্তির দাবি জানিয়েছিলেন। কিন্তু এবার নিজের রাজ্যে এমন ঘটনায় নির্বিকার রয়েছে বিজেপি প্রশাসন। পাশাপাশি ওড়িশায় নারী নিরাপত্তা নিয়েও প্রশ্ন উঠে গিয়েছে।